|  |
| --- |
| վայր`  Երեւան  Ամսաթիվ՝  2021 թ. հունիսի 24 |

|  |
| --- |
| ՄԱԿ ՓԳՀ նորություններ  Հեռ.՝ +41 22 739 85 02  www.unhcr.org  @RefugeesMedia  @Refugees  Գլոբալ մեդիա կոնտակտներ |

**ՄԱԿ ՓԳՀ-ն ողջունում է ԱՄՆ օժանդակությունը Հայաստանում հանգրվանած փախստականներին ու ապաստան հայցողներին**

**ՀԱՅԱՍՏԱՆ**

*ՄԱԿ ՓԳՀ-ն՝ ՄԱԿ-ի փախստականների գործակալությունը ողջունում է Ամերիկայի Միացյալ Նահանգների (ԱՄՆ) կառավարության կողմից Հայաստանում փախստականներին ու ապաստան հայցողներին առաջին անհրաժեշտության մարդասիրական օգնություն ցուցաբերելու նպատակով վերջերս տրամադրված աջակցությունը։*

Բնակչության, փախստականների և միգրացիայի հարցերով ԱՄՆ բյուրոյի շարունակական աջակցությամբ ՄԱԿ ՓԳՀ-ն հնարավորություն է ստացել արտակարգ օգնություն ցուցաբերելու Լեռնային Ղարաբաղի հակամարտության հետևանքով փախստականների նման իրավիճակում գտնվող անձանց, ինչպես նաև Հայաստանում բնակվող փախստականներին ու ապաստան հայցողներին, որոնք մեծապես տուժել են COVID-19 համավարակի բացասական ազդեցությունից։ ՄԱԿ ՓԳՀ-ի ծրագրերն ուղղված ԱՄՆ ֆինանսավորումը կօգնի նաև ապահովել և լուծումներ գտնել առավել խոցելի փախստական ընտանիքների ու երեխաների համար, այդ թվում՝ պաշտպանության, կրթության և համայնքի հզորացման բնագավառներում։

*«Մենք ուրախ ենք աշխատելու ՄԱԿ ՓԳՀ հայաստանյան գրասենյակի հետ, որը կարիքի մեջ գտնող անձանց աջակցության կարևորագույն առաքելություն է իրականացնում։ Անցյալ տարվա մարտահրավերները ևս մեկ անգամ հիշեցնում են ՄԱԿ ՓԳՀ-ի գործունեության անգնահատելի կարևորության մասին»,* - ասաց Հայաստանում ԱՄՆ դեսպան Լինն Մ. Թրեյսին։ *«Միացյալ Նահանգները հպարտ է ՄԱԿ ՓԳՀ-ի և մեր հայաստանյան գործընկերների հետ համագործակցելու համար՝ հաջակցություն Լեռնային Ղարաբաղի լարված հակամարտության ու COVID-19 համավարակի պատճառով տուժածների կյանքի բարելավմանը»։*

Ճկուն ֆինանսավորման ձևով տրամադրված ԱՄՆ օժանդակությունը էական նշանակություն ունի ՄԱԿ ՓԳՀ-ի համար, քանի որ այն կազմակերպությանը հնարավորություն է տալիս որոշելու, թե ինչպես հնարավորինս արագ և արդյունավետ պաշտպանություն ու աջակցություն տրամադրել նրանց, ովքեր ամենամեծ կարիքի կամ վտանգի մեջ են գտնվում։

*«ՄԱԿ ՓԳՀ-ն շնորհակալություն է հայտնում Ամերիկայի Միացյալ Նահանգների ժողովրդին ու կառավարությանը՝ Հայաստանի խոցելի և տեղահանված բնակչությանը ցուցաբերած շարունակական հոգածության ու օժանդակության համար»*, - ասաց ՄԱԿ ՓԳՀ երևանյան գրասենյակի ներկայացուցիչ Աննա-Կարին Օստը։ *«Այս աջակցությունը չափազանց կարևոր է, քանի որ դրա միջոցով կկարողանանք օգնություն տրամադրել Հայաստանում գտնվող փախստականներին ու փախստականների նման իրավիճակում գտնվողներին, այդ թվում նաև Լեռնային Ղարաբաղից տեղահանված անձանց։* *ԱՄՆ օժանդակությամբ ՄԱԿ ՓԳՀ-ն կարողացել է արձագանքել տեղահանված խոցելի անձանց կարիքներին, ձմռան ցուրտ ու անբարենպաստ պայմաններում ընտանիքներին տրամադրելով ձմեռային հագուստներ, հիգիենայի պարագաների հավաքածուներ, անկողնային, կենցաղային պարագաներ, ինչպես նաև վերանորոգելով ժամանակավոր կացարանները»։*

ՄԱԿ ՓԳՀ-ն երախտապարտ է Միացյալ Նահանգներին՝ մեծահոգի ու երկարամյա օժանդակության համար, որը ՄԱԿ ՓԳՀ-ին հնարավորություն է տալիս շարունակական պաշտպանություն, իրավական աջակցություն և երկարաժամկետ լուծումներ ապահովել երկրում ապաստանած փախստականների, քաղաքացիություն չունեցող և փախստականների նման իրավիճակում ապրող մարդկանց համար:

ՄԱՆՐԱՄԱՍՆ ՏԵՂԵԿՈՒԹՅՈՒՆՆԵՐԻ ՀԱՄԱՐ ԿԱՊ ՀԱՍՏԱՏԵԼ.

Պրն․ Ռասել Ֆրեյզեր,

Արտաքին կապերի պատասխանատու, ՄԱԿ ՓԳՀ Հայաստան

[fraser@unhcr.org](mailto:fraser@unhcr.org)